WORK ปลื้ม กำไร Q2/59 โต 31% หลังรายได้เพิ่ม
WORK ปลื้ม กำไร Q2/59 โต 31% อยู่ที่ 133.89 ลบ. จากปีก่อน 102.18 ลบ. หลังรายได้ธุรกิจโทรทัศน์และรายได้จากการรับจ้างจัดงานเพิ่มขึ้น ด้าน 6 เดือนแรก มีกำไรเพิ่มขึ้น 111% อยู่ที่ 162.62 ลบ. จากปีก่อน 77.06 ลบ.
11 ส.ค. 2559

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 133.89 ล้านบาท หรือมีกำไรสุทธิ 0.321 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 102.18 ล้านบาท หรือมีกำไรสุทธิ 0.245 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากธุรกิจโทรทัศน์และรายได้จากการรับจ้างจัดงานเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 162.62 ล้านบาท หรือ 0.39 บาทต่อหุ้น เพิ่มขึ้น 111% จากช่วงเดียวกันของปีก่อนที่มีกำไรสุทธิ 77.06 ล้านบาท หรือ 0.187 บาทต่อหุ้น